**Электр энергиясын пайдалану ережелері.**

*Қазақстан Республикасы Энергетика министрінің 2015 жылғы 25 ақпандағы № 143 бұйрығымен бекітілген.*

4. Электрмен жабдықтау объектілері кондоминиумдар құрамында емес тұтынушылармен электрмен жабдықтау шартын жасасу үшін қажетті құжаттар тізбесі:

1) тұтынушыны электр желілеріне қосу схемасымен электр желілерінің теңгерімдік тиесілігін шектеу және тараптардың пайдалану жауапкершілігі актісінің көшірмесі;

2) энергия беруші (энергия өндіруші) ұйым жасаған электр энергиясын коммерциялық есепке алу жүйесін қабылдау актісінің көшірмесі;

3) мемлекеттік тіркеу туралы анықтаманың көшірмесі (заңды тұлғалар үшін), рұқсаттар мен хабарламалардың мемлекеттік электрондық тізілімінен үзінді (жеке кәсіпкерлер үшін) немесе жеке басын куәландыратын құжаттың көшірмесі (жеке тұлғалар үшін);

4) жылжымайтын мүлікке тіркелген құқықтар туралы анықтаманың немесе құқық белгілейтін құжаттың көшірмесі;

5) ұйымның бірінші басшысын қоспағанда, жеке басын куәландыратын құжатты қоса бере отырып, электрмен жабдықтау шартын жасасуға уәкілетті тұлғаға құжаттың (бұйрықтың, сенімхаттың, тұлғаның өкілеттігін растайтын құжаттың) көшірмесі (заңды тұлғалар мен жеке кәсіпкерлер үшін);

6) техникалық шарттардың көшірмесі;

7)банктік деректемелер (банктің атауы, ағымдағы шоттың №) – заңды тұлғалар ғана береді.

Жоғарыда көрсетілген құжаттар энергиямен жабдықтаушы ұйымға энергия беруші (энергия өндіруші) ұйымға ұсынылады.

4-1. Электрмен жабдықтау объектілері кондоминиумдардың құрамында болатын тұтынушылармен электрмен жабдықтау шартын жасасу үшін қажетті құжаттар тізбесі:

1) осы Қағидаларға 1-қосымшаға сәйкес нысан бойынша кондоминиум құрамындағы тұтынушылар үшін электр желілерінің теңгерімдік тиесілігін шектеу және тараптардың пайдалану жауапкершілігі актісінің көшірмесін заңды тұлғалар ғана береді.;

2) кондоминиум объектісін басқарушы орган немесе энергия беруші ұйым жасаған электр энергиясын коммерциялық есепке алу жүйесін қабылдау актісінің көшірмесі;

3) мемлекеттік тіркеу туралы анықтаманың көшірмесі (заңды тұлғалар үшін), hұқсаттар мен хабарламалардың мемлекеттік электрондық тізілімінен үзінді (жеке кәсіпкерлер үшін), жеке басын куәландыратын құжаттың көшірмесі (жеке тұлғалар үшін);

4) ұйымның бірінші басшысын қоспағанда, жеке басын куәландыратын құжатты қоса бере отырып, электрмен жабдықтау шартын жасасуға уәкілетті тұлғаға құжаттың (бұйрықтың, сенімхаттың, тұлғаның өкілеттігін растайтын құжаттың) көшірмесі (заңды тұлғалар мен жеке кәсіпкерлер үшін);

5) банк деректемелерін (банктің атауы, ағымдағы шоттың №) тек заңды тұлғалар ұсынады;

6) жылжымайтын мүлікке тіркелген құқықтар туралы анықтаманың немесе құқық белгілейтін құжаттың көшірмесі.

Жоғарыда көрсетілген құжаттар энергиямен жабдықтаушы ұйымға энергия беруші (энергия өндіруші) ұйымға ұсынылады.